Source: https://www.najpravo.sk/rady-a-vzory/vzory-rozhodnuti-sudu/uznesenia/z/zamietnutie-ziadosti-o-udelenie-poverenia-44-ods-1-ep.html
Timestamp: 2020-04-05 07:45:50+00:00
Document Index: 5988903

Matched Legal Cases: ['§ 44', '§ 44', 'súd ', 'súd ', '§ 40', '§ 44', '§ 41', '§ 44', 'súd ', 'súd ', 'súd ', '§ 44', '§ 41', 'súd ', '§ 42']

Zamietnutie žiadosti o udelenie poverenia - § 44 ods. 1 EP | Z | Najprávo.sk - najlepší právny poradca
Zamietnutie žiadosti o udelenie poverenia - § 44 ods. 1 EP
3.2. 2011, 19:34 | Edmund Horváth
1Er/20/2009-11
EX 6/2009
5845785478
Okresný súd Hnúšťa v exekučnej veci oprávneného Jaroslavy Múdrej, nar. 15. 09. 1984, bytom Hnúšťa, Jarná 172 proti povinnému Róbert Novák, nar. 12. 5. 1978, bytom Hnúšťa, Zimná 4 v konaní o vymoženie 949,35 eur a trov exekúcie vedenej na Exekútorskom úrade súdneho exekútora JUDr. Jozefa Kováča v Hnúšti pod sp. zn. Ex 6/2009 o žiadosti súdneho exekútora o udelenie poverenia na vykonanie exekúcie takto
Žiadosť súdneho exekútora JUDr. Jozefa Kováča o udelenie poverenia na vykonanie exekúcie vedenej na jeho úrade pod sp. zn. EX 6/2009 s a z a m i e t a.
Dňa 24. apríla 2009 predložil súdny exekútor JUDr. Jozef Kováč súdu žiadosť o udelenie poverenia na vykonanie exekúcie vedenej na jeho úrade pod sp. zn. EX 6/2009. K žiadosti pripojil návrh oprávneného na vykonanie exekúcie smerujúci proti povinnému Róbert Novák, nar. 12. 5. 1978 a rozsudok Okresného súdu Hnúšťa zo dňa 25. 04. 2008, avšak bez doložky právoplatnosti a vykonateľnosti.
Z dôvodu absencie doložky právoplatnosti a vykonateľnosti na exekučnom titule, vyzval súd exekútora na postup podľa § 40 Exekučného poriadku, teda na odstránenie vytýkaných vád v lehote 10 dní, a to s poučením podľa § 44 ods. 2 tretej vety Exekučného poriadku. Do dňa vyhotovenia tohto uznesenia súdny exekútor na výzvu súdu nereagoval.
Podľa ustanovenia § 41 ods. 1 Exekučného poriadku exekučným titulom je vykonateľné rozhodnutie súdu, ak priznáva právo, zaväzuje k povinnosti alebo postihuje majetok.
Základným procesným predpokladom každej exekúcie je vykonateľné rozhodnutie. Len takéto rozhodnutie pripúšťa vykonávanie exekúcie. Vykonateľnosť rozhodnutí (exekučných titulov) sa musí skúmať tak z materiálnej, ako aj z formálnej stránky. Formálna vykonateľnosť sa posudzuje podľa procesných predpisov upravujúcich vydávanie rozhodnutí obsahujúcich právo na plnenie. Materiálna vykonateľnosť exekučného titulu je daná len vtedy, ak na základe vykonateľného rozhodnutia možno bezpečne identifikovať osobu oprávneného a povinného podľa pojmových znakov zodpovedajúcich právnym normám, presné vymedzenie práv a povinností prípadne ich vzájomnú podmienenosť, rozsah a obsah plnenia a jednoznačné uvedenie lehoty na dobrovoľné splnenie povinnosti (paričnej lehoty). Formálna a materiálna vykonateľnosť exekučného titulu sú rovnocenné zložky vykonateľnosti rozhodnutia. Chybnosť alebo nedostatok niektorej zložky vykonateľnosti, spôsobuje neprípustnosť vykonania exekúcie v ktoromkoľvek štádiu.
V zmysle ustanovenia § 44 ods. 2 Exekučného poriadku súd preskúmal žiadosť súdneho exekútora o udelenie poverenia, návrh na vykonanie exekúcie a exekučný titul z hľadiska ich súladu so zákonom a zistil, že exekučný titul, v danom prípade rozsudok Okresného súdu Hnúšťa nie je opatrený pečiatkou právoplatnosti a vykonateľnosti, teda súd nemá preukázané, že vyššie uvedené rozhodnutie súdu je vykonateľné. Preto súd postupoval podľa § 44 ods. 2 Exekučného poriadku a z dôvodu rozporu exekučného titulu so zákonom (§ 41 ods. 1 EP – absencia doložky vykonateľnosti) žiadosť o udelenie poverenia na vykonanie exekúcie uznesením zamietol.
P o u č e n i e : Proti tomuto uzneseniu je možné podať odvolanie v lehote do 15 dní od jeho doručenia na Krajský súd Banská Bystrica prostredníctvom podpísaného súdu. V odvolaní sa má popri všeobecných náležitostiach (§ 42 ods. 3 OSP) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.
V Hnúšti, dňa 1. júna 2009
Hlasovalo: 1745
súdne poplatky ochrana osobnosti podielové spoluvlastníctvo rekodifikácia dedenie náhrada trov konania bezpodielové spoluvlastníctvo manželov judikatúra exekúcia spotrebiteľ úroky z omeškania dovolanie verejné obstarávanie trovy konania premlčanie náhrada škody odvolanie oslobodenie od súdnych poplatkov dokazovanie mediácia
Návštev: 12016419 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin